Cyril sal berus by hofbesluit oor Zuma se regskoste | Maroela Media
Pres. Cyril Ramaphosa sal nie die DA se hofaansoek teenstaan nie waarin die opposisieparty vra dat die ooreenkoms dat die regering pa staan vir oudpres. Jacob Zuma se regskoste in 'n strafregtelike saak, ter syde gestel moet word.
Die presidensie het Maandag in 'n kort verklaring gesê hy het hofstukke by die hooggeregshof in Pretoria ingedien om aan te dui dat hy sal berus by die hof se beslissing oor hierdie saak.
Khusela Diko, woordvoerder van die presidensie, het gesê die presidensie sal wel 'n verduidelikende beëdigde verklaring indien om die geskiedenis, regsgrondslag, rasionaal en prosesse wat verband hou met die voorsiening van regskoste vir Zuma aan die hof te verduidelik.
Die DA het in Maart vanjaar 'n hofaansoek ingedien om te versoek dat die ooreenkoms tussen die staat en Zuma, naamlik dat die staat sy regskoste sal betaal, ter syde gestel moet word. Die DA voer aan dit is onaanvaarbaar dat belastingbetalers ingevolge die ooreenkoms vir Zuma se regskoste moet opdok aangesien Zuma die beweerde oortredings begaan het in sy persoonlike hoedanigheid en nie in sy amptelike hoedanigheid as LUR, adjunkpresident of president nie.
James Selfe, voorsitter van die DA se federale raad, het in 'n verklaring die presidensie se besluit verwelkom en gesê hy hoop die regsverrigtinge kan nou sonder verdere onnodige vertragings voortgaan. "Die afhandeling van hierdie saak sal die hervatting van die strafregtelike saak versnel," het Selfe gesê.
Sien al hoe Zuma homself wip in die hof oor die regter lelik met hom praat en uitstap? KLUG van n reg stelsel…
zuma en sy trawante het sa vernietig. Jy kan oor hulle niks meer sê nie.
Hierdie hofsake gaan so baie uitgestel word, hy sal al dood wees dan het dit nog nie tot 'n einde gekom nie.
Daai gesig spreek boekdele. Hoop die nuwe Geskiedenis boeke vir die jeug op skool gaan 'n breedvoerige uitleg deurbring van onse Presidente en gebeurtenisse aangesien die geskiedenis herskryf word van 1994. 'n land van melk en heuning wat 'n reenboog nasie teweeg gebring het sedert 1994 en waar almal gelukkig is. Laat die res in jou hart voortleef. Zuma was ons mees suksesvolle President ooit as in ag geneem word van vele faktore uit sy verlede.
Berus by hofbesluit maar wil verklaring indien oor rasionale optrede ? Rits nog steeds saam met Zuma rond selfs al hang daar donkerder wolke as vukaniese uitbastings om sy kop?